Diari Oficial de la Generalitat Valenciana


Sumari del DOGV 8604, del 01-08-2019 (2019/7275)

RESOLUCIÓ del 17 de maig de 2019, del Servei Territorial d'Indústria i Energia d'Alacant, per la qual s'atorga l'autorització administrativa prèvia per a la transmissió de titularitat, a favor de Nedgia Cegas, SA, de les instal·lacions d'emmagatzematge i distribució de GLP a granel situades als carrers de Boira, Marge i Ressol (com. prop. urb. Bonalba), al terme municipal de Mutxamel, província d'Alacant, actualment titularitat de Repsol Butano, SA. Expedient número CBREDE/2017/3/03.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8604

Data del DOGV
:   01-08-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/7275


Data del document
:   17-05-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * empresa privada

RESOLUCIÓ del 17 de maig de 2019, del Servei Territorial d'Indústria i Energia d'Alacant, per la qual s'atorga l'autorització administrativa prèvia per a la transmissió de titularitat, a favor de Nedgia Cegas, SA, de les instal·lacions d'emmagatzematge i distribució de GLP a granel situades als carrers de Boira, Marge i Ressol (com. prop. urb. Bonalba), al terme municipal de Mutxamel, província d'Alacant, actualment titularitat de Repsol Butano, SA. Expedient número CBREDE/2017/3/03.  
 [2019/7275]  
  
  
Antecedents de fet  
La mercantil Gas Natural Cegas, SA, per mitjà d'un representant degudament acreditat, va presentar davant del Servei Territorial d'Indústria i Energia d'Alacant, amb data 26 de gener de 2017, una sol·licitud d'autorització per a la transmissió de la titularitat de les instal·lacions d'emmagatzematge i distribució de GLP a granel situades als carrers de Boira, Marge i Ressol (com. prop. urb. Bonalba), del terme municipal de Mutxamel, província d'Alacant, que figuren a nom de Repsol Butano, SA, incloses en l'expedient CBDFCP/2001/428, CBDFCP/2003/431 i CBREDE/2004/64/03.  
Hi consta un acord per al traspàs d'actius de GLP, de data de 30 de setembre de 2015, subscrit entre Gas Natural Cegas, SA, i Repsol Butano, SA, que expressa la voluntat d'aquest de transmetre les instal·lacions esmentades.  
El sol·licitant comunica, mitjançant una declaració de 26 de març de 2019, que té la previsió de transformar les instal·lacions per a distribuir gas natural en un termini breu.  
Hi consta el justificant del pagament de la taxa corresponent a aquest expedient, de data d'1 de febrer de 2017.  
El procediment administratiu corresponent a aquesta sol·licitud s'ha tramitat amb l'expedient de referència CBREDE/2017/3/03, incoat pel Servei Territorial d'Indústria i Energia d'Alacant.   
Els antecedents relacionats amb l'autorització sol·licitada comprenen els següents actes administratius:  
- Acta de posada en servei, de 7 de juny d'abril de 2002, signada pel cap de la Unitat d'Energia del Servei Territorial d'Indústria i Energia d'Alacant, per a la posada en marxa de 2 depòsits de GLP als carrers de Boira, Marge i Ressol del terme municipal de Mutxamel, Alacant. Expedient CBDFCP/2001/428.  
- Acta de posada en servei, de 5 de juliol de 2002, signada pel cap de la Unitat d'Energia del Servei Territorial d'Indústria i Energia d'Alacant, per a la posada en marxa d'una xarxa de 370 metres als carrers de Boira, Marge i Ressol del terme municipal de Mutxamel, Alacant. Expedient CBDFCP/2001/428.  
- Acta de posada en servei, de 13 de novembre de 2003, signada pel cap de la Unitat d'Energia del Servei Territorial d'Indústria d'Alacant, per a la posada en marxa d'una xarxa de 3.000 metres als carrers de Boira, Marge i Ressol del terme municipal de Mutxamel, Alacant. Expedient CBDFCP/2003/431.  
- Acta de posada en servei, de 18 de març de 2004, signada pel cap de la Unitat de Seguretat del Servei Territorial d'Indústria d'Alacant, per a la posada en marxa d'una xarxa de 340 metres a la urbanització Bonalba del terme municipal de Mutxamel, Alacant. Expedient CBDFCP/2003/431.  
- Acta de comprovació i posada en marxa, de 23 de desembre de 2004, del Servei Territorial d'Energia d'Alacant, de la Xarxa de distribució de propà en urbanització Bonalba, situada al terme municipal de Mutxamel, Alacant. Expedient CBREDE/2004/64/03.  
- Acta de comprovació i posada en marxa, de 24 de gener de 2006, del Servei Territorial d'Energia d'Alacant, de la Xarxa de distribució de propà en urbanització Bonalba La Rosaleda II, situada al terme municipal de Mutxamel, Alacant. Expedient CBREDE/2004/64/03.  
- Pel que fa a l'operació d'adquisició per part de Gas Natural Cegas, SA, entre altres societats, d'actius de distribució de GLP canalitzat a Repsol Butano, SA, hi consten les resolucions següents de la CNMC:  
  
- Resolució, de 28 de juliol de 2016, de la Sala de Competència de la CNMC, sobre l'operació de concentració econòmica que consisteix en l'adquisició per part de Gas Natural Distribución SDG, SA, de punts de subministrament de GLP canalitzat propietat de Repsol Butano, SA, EXP. C/0758/16.   
- Resolució de 15 de setembre de 2016, de la Sala de Supervisió Reguladora de la CNMC, sobre l'operació d'adquisició per part de Gas Natural Distribución SDG, SA, [?], Gas Natural Cegas, SA, [?] d'actius de distribució de GLP canalitzat a Repsol Butano, SA, (clúster 1) EXP. TPE/DE/027/16.   
- Resolució, de 3 de novembre de 2016, de la Sala de Supervisió Reguladora de la CNMC, sobre l'operació d'adquisició per part de Gas Natural Distribución SDG, SA, [?], Gas Natural Cegas, SA, [?] d'actius de distribució de GLP canalitzat a Repsol Butano, SA, (clúster 2) EXP. TPE/DE/032/16.   
Segons el que s'indica en les dues resolucions anteriors,  
«En atenció al que s'ha exposat, la distribució de gas natural que està regulada en el títol IV de la Llei del sector d'hidrocarburs té la consideració d'activitat regulada en aquesta llei, i les societats que duen a terme aquesta activitat han de tindre com a objecte social únic el desenvolupament d'aquesta i tenen expressament prohibit fer activitats de producció i comercialització.  
Aquestes societats no poden desenvolupar tampoc cap altra activitat diferent de la que configura l'objecte social que tenen. Ara bé, cal valorar si poden desenvolupar, amb caràcter transitori, una activitat com ara la del subministrament del GLP canalitzat per a complir amb una finalitat que està prevista en la legislació, com ara la transformació d'instal·lacions de GLP canalitzat en instal·lacions de distribució de gas natural.  
Per la seua banda, l'activitat de subministrament de GLP per canalització està regulada en el títol III de la Llei del sector d'hidrocarburs i, si bé està subjecta a una intensa regulació administrativa, pot desenvolupar-se lliurement.  
Tenint en compte la naturalesa diversa que hi ha entre les dues activitats, però també les previsions contingudes en l'article 46 bis 8 de la Llei 34/1998, es considera que les societats adquirents poden desenvolupar l'activitat de subministrament de GLP per canalització de manera transitòria, durant el temps que duren les actuacions i els tràmits necessaris per a la transformació de les instal·lacions a gas natural. En els supòsits en els quals les adquirents no procedisquen a aquesta transformació, hauran de transmetre els actius a una altra societat del seu grup, a fi que no es veja compromesa l'exigència legal que tenen d'objecte social exclusiu.  
[?]  
D'altra banda, i durant el temps en què les adquirents desenvolupen les dues activitats simultàniament, hauran de portar una comptabilitat separada per a les activitats regulades que facen, i per a l'activitat de subministrament de GLP per canalització. En la mesura en què l'article 62.2 de la Llei del sector d'hidrocarburs imposa aquesta obligació a les distribuïdores de gas natural respecte de les activitats regulades que duen a terme, amb més motiu cal exigir-la respecte d'una activitat que no té tal consideració. D'altra banda, aquesta obligació de separació comptable també cal exigir-la a les adquirents en l'àmbit del que es determina en la disposició addicional vint-i-novena de la Llei del sector d'hidrocarburs, que exigeix la separació comptable per a l'activitat de distribució minorista de GLP».  
  
Fonaments de fet  
La instrucció i la resolució del procediment administratiu present corresponen a la Generalitat, ja que les instal·lacions objecte d'aquest estan radicades íntegrament en territori de la Comunitat Valenciana i no estan enquadrades en les previstes, que són competència de l'Administració general de l'Estat d'acord amb l'article 3.2 de la Llei 34/1998, de 7 d'octubre, del sector d'hidrocarburs.  
D'acord amb el que es disposa en l'article 46 bis.1 i 5 de la Llei 34/1998, de 7 d'octubre, del sector d'hidrocarburs, i concordat en l'article 26 del Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon al Servei Territorial d'Indústria i Energia d'Alacant la resolució d'aquest procediment.  
L'article 46 bis.1 de la Llei 34/1998, de 7 d'octubre, del sector d'hidrocarburs, estableix la vigència d'autorització administrativa prèvia per a la transmissió de les instal·lacions de GLP a granel.  
Segons la disposició addicional sisena de la Llei 34/1998, de 7 d'octubre, del sector d'hidrocarburs, des del 9 d'octubre de 1998, les concessions per a activitats incloses en el servei públic de subministrament de gasos combustibles per canalització van quedar substituïdes de ple dret per autoritzacions administratives de les establides en el títol IV de la llei esmentada, títol al qual estaven sotmeses llavors les instal·lacions d'emmagatzematge de gasos liquats del petroli destinades al subministrament d'aquests per canalització i els gasoductes necessaris per al subministrament, des de les plantes o els emmagatzematges anteriors fins als consumidors finals.  
D'acord amb l'article 46 bis.8 de la Llei 34/1998, de 7 d'octubre, del sector d'hidrocarburs, els titulars de les instal·lacions de distribució de GLP a granel han de sol·licitar a l'administració concedent de l'autorització la corresponent autorització per a transformar-les perquè s'utilitzen amb gas natural, per a la qual cosa han de complir les condicions tècniques de seguretat que siguen aplicables i sotmetre's en tot a les disposicions normatives vigents per a les instal·lacions de distribució de gas natural.  
Segons l'article 63.1 de la Llei 34/1998, de 7 d'octubre, del sector d'hidrocarburs, les societats mercantils que desenvolupen l'activitat de distribució de gas natural han de tindre com a objecte social exclusiu el desenvolupament d'aquesta.  
La disposició transitòria segona de la Llei 34/1998, de 7 d'octubre, del sector d'hidrocarburs, manté la vigència dels reglaments aplicables a matèries que són objecte de la Llei 34/1998, fins que se'n dicten altres de nous. En aquest cas, la normativa vigent és el Reial decret 1085/1992, d'11 de setembre, pel qual s'aprova el Reglament de l'activitat de distribució de gasos liquats del petroli.  
Segons l'article 4 del Reial decret 1085/1992, d'11 de setembre, pel qual s'aprova el Reglament de l'activitat de distribució de gasos liquats del petroli, la CNMC publicarà en la pàgina web una llista dels comercialitzadors al detall de GLP a granel que inclourà les societats que hagen comunicat l'exercici d'aquesta activitat.  
  
Segons consta en la pàgina web de la CNMC, Gas Natural Cegas, SA, figura com a comercialitzador al detall de GLP a granel (llista de 5 de desembre de 2016) amb data d'inici d'activitat de 9 de febrer de 2016.  
Hi consta el canvi de denominació social de l'empresa de Gas Natural Cegas, SA, a Nedgia Cegas, SA, segons l'escriptura de data de 15 de desembre de 2017.  
Vist tol el que antecedeix, i en consideració del que s'ha esmentat anteriorment, com que es compleixen els requisits i els procediments legals i reglamentaris establits en la legislació vigent aplicable, aquest Servei Territorial d'Indústria i Energia, en l'àmbit de les competències que té atribuïdes, resol:  
  
Primer  
Atorgar, a l'empara del que es disposa en l'article 46 bis de la Llei 34/1998, d'octubre, del sector d'hidrocarburs, l'autorització administrativa prèvia per a la transmissió de la titularitat, a favor de Nedgia Cegas, SA, de les instal·lacions d'emmagatzematge i distribució de GLP a granel, situades als carrers de Boira, Marge i Ressol (com. prop. urb. Bonalba), del terme municipal de Mutxamel, província d'Alacant, actualment titularitat de Repsol España, SA.  
Aquesta autorització queda subjecta a les condicions següents:  
1. El subjecte autoritzat disposa d'un termini de tres mesos, des de la notificació d'aquesta resolució, per a fer la transmissió de la titularitat de les instal·lacions esmentades. Es produirà la caducitat d'aquesta autorització si, transcorregut aquest termini, aquesta no ha tingut lloc.  
  
En el termini d'un mes des que es faça efectiva l'esmentada transmissió, el titular d'aquesta autorització, Nedgia Cegas, SA, haurà de comunicar-ho a aquest servei territorial i aportar la documentació que l'acredite.  
2. Nedgia Cegas, SA, haurà de sol·licitar davant del Servei Territorial d'Indústria i Energia d'Alacant en el termini de sis mesos, a comptar de la data en què es faça la transmissió de titularitat indicada en la condició primera, la corresponent autorització de transformació de les instal·lacions d'emmagatzematge i distribució de GLP a granel per a utilitzar-les amb gas natural.  
Una vegada duta a terme la transformació d'instal·lacions a gas natural, en el termini dels deu dies següents a la finalització, Nedgia Cegas, SA, informarà aquest centre directiu, de manera detallada, de les dades principals de les instal·lacions transformades, la inversió, el nombre i les característiques, degudament agregats, dels punts de subministrament adaptats.  
En cas que no s'haja dut a terme la transformació de les instal·lacions a gas natural en els terminis que s'han indicat més amunt, sense perjudici de les possibles pròrrogues que es puguen autoritzar amb la prèvia sol·licitud motivada de l'interessat, Nedgia Cegas, SA, haurà de transmetre els actius a un comercialitzador al detall de GLP a granel.  
3. El titular d'aquesta autorització tindrà els drets, els deures i les obligacions recollits en la Llei 34/1998, de 7 d'octubre, del sector d'hidrocarburs, i en el desenvolupament reglamentari. En tot cas, Nedgia Cegas, SA, haurà d'observar els preceptes, les mesures i les condicions que s'establisquen en la legislació aplicable a cada moment a l'activitat de distribució de gas i, de manera especial, el que s'estableix per al règim de separació d'activitats i comptabilitat interna segons els articles 58, 62 i 63 de la Llei 34/1998.  
4. Aquesta resolució s'atorga sense perjudici i independentment de les concessions, les llicències, els permisos, les autoritzacions o les comunicacions que siguen exigibles de conformitat amb la legislació corresponent, general o sectorial, i que hagen de ser atorgades per altres administracions públiques o entitats, en particular les previstes en la regulació sobre defensa de la competència.  
  
Segon  
Ordenar:  
- La publicació d'aquesta resolució en el Diari Oficial de la Generalitat Valenciana i el Butlletí Oficial de la Província d'Alacant.  
- La notificació d'aquesta resolució al sol·licitant Nedgia Cegas, SA, i al transmitent Repsol Butano, SA.  
- La comunicació a la Comissió Nacional dels Mercats i la Competència.  
Aquesta resolució podrà ser revocada, amb el previ tràmit d'audiència, en el moment que s'observe l'incompliment del que s'ha resolt o la inobservança de les condicions que s'hi han imposat.  
Contra aquesta resolució, que no posa fi a la via administrativa, s'hi pot interposar un recurs d'alçada davant de la Direcció General d'Indústria i Energia (Ciutat Administrativa 9 d'octubre. C/ Democràcia, 77 € Torre II, València), en el termini d'un mes comptat des de l'endemà del dia en què tinga lloc la notificació d'aquesta, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
  
Alacant, 17 de maig de 2019. - El cap del Servei Territorial d'Indústria i Energia: Matías Pablo Mas Gisbert.